Page:Huon of Burdeux - Lee.djvu/344

 Angelers, who was cosyn germayne to Amaury, whom Huon had slayne before at Parys before themperour Charlemayn for loue of Charlot / this Angelars was false & a traytoure, & he had a stronge castell with / in a .iii. legges of Burdeux / he wolde not holde of Huon nor obey hym, tho he was his lege man / whan Huon saw that he wolde not holde of hym nor do hym homage, he was sore dyspleasyd, and made promyse that, yf that he mygth gette hym parforce, he wolde surely hange hym vp & as many as were in the castell. than Huon assaylled castell, & they within defendyd them valyauntly / so that many were hurt and slayne of both partes / Huon was there .viii. dayes & coude not wyn castell / than Huon ordenyd before the place a payre of galowes, & on  .ix. day he made a freshe assault by such force that he wan castell & entred parforce. Angelars was taken & .lx. men with hym, & they were al hangyd on galowes. Than Huon gaue the castell to one of his knyghtes / than he departyd & went to the castell of Blay, where as he was receyued with gret ioy / and the fayre Esclaramonde was in her palays at Burdeux well acompenyd with ladyes & dameselles / & as they were deuysynge togyther, there entred into palays .iii. pylgremes who ryght humbly salutyd the lady Esclaramonde. 'Syrs,' quod lady, 'I pray you shew me out of what countre ye are come' / 'dame,' quod one of them, 'know for trouth that we are come from Ierusalem, & haue made our offerynge to the holy sepulture. we haue sufferyd myche pouertie in oure iurnay, wherfore, lady, we requyre you humbly for the loue of our lorde Jesu Cryst to gyue vs sum meet.' 'Syrs,' quod she, 'ye shall haue ynough' / & than she commaundyd two of